Suchinthana/ta-wikipedia huggingface dataset:
ஆப்ரியா

ஆப்ரியா (Aubria) என்பது தவளைகளின் ஒரு சிறிய பேரினமாகும், இதில் இரண்டு (அல்லது மூன்று) அறியப்பட்ட சிற்றினங்கள் உள்ளன. இந்த பேரினத்தின் அனைத்து சிற்றினங்களும் மேற்கு ஆப்பிரிக்காவில் காணப்படுகின்றன. இவற்றின் பொதுவான பெயர் பந்து தவளைகள் அல்லது மீன்பிடி தவளைகள்.

சொற்பிறப்பியல் 
ஆப்ரியா என்ற பேரினத்தின் பெயர் பிரெஞ்சு காலனித்துவ நிர்வாகியும், அமெச்சூர் இயற்கை தொழில்முறையல்லா வல்லுநர் சார்லசு யூஜின் ஆப்ரி-லெகோம்டேவின் நினைவாக உள்ளது.

சிற்றினங்கள் 
அங்கீகரிக்கப்பட்ட இனங்கள்
 ஆப்ரியா மசாகோ (ஓக்லர் & கசாடி, 1990) -மசாகோ மீன்பிடி தவளை
 ஆப்ரியா சப்சிகில்லாட்டா  (துமெரில், 1856)  -பழுப்பு பந்து தவளை

உலகின் நீர்வாழ் உயிரினங்கள் தரவினைத் தொடர்ந்து ஆ. ஒசிடென்டலிசு நிலை சர்ச்சைக்குரியது. இது இங்கே ஆ. சப்சிகில்லாட்டாவின் ஒத்த பெயராகக் கருதப்படுகிறது.

மேற்கோள்கள் 

நீர்நில வாழ்வனப் பேரினங்கள்
அரசினர் ஆடவர் கலைக் கல்லூரி, தாளவாடி

அரசினர் ஆடவர் கலைக் கல்லூரி, தாளவாடி  என்பது தமிழ்நாட்டின் ஈரோடு மாவட்டம், தாளவாடியில் அமைந்துள்ள ஒரு கலை அறிவியல் கல்லூரி ஆகும். இது 2022 ஆம் ஆண்டு நிறுவப்பட்டது. இக்கலூரியில் 2024 ஆண்டு நிலவரப்படி 210 மாணவ மாணவியர் பயில்கின்றனர். இக்கல்லூரி பெரியார் பல்கலைக்கழ இணைவுக் கல்லூரியாகும்.

கல்லூரி வரலாறு
தாளவாடி மலைப் பகுதியில் உள்ள மக்கள் மேற்படிப்புக்காக 80 கி.மீ தொலைவில் உள்ள சத்தியமங்கலம், கோபிசெட்டிப்பாளையம், ஈரோடு ஆகிய நகரங்களுக்கு சென்று வரவேண்டிய நிலை இருந்தது. இதனால் இப்பகுதியில் அரசு கலைக் கல்லூரி துவக்கவேண்டும் என்ற கோரிக்கை இருந்துவந்தது. இந்நிலையில் தாளவாடியில் அரசு கலைக்கல்லூரி துவக்கப்படும் என்று உயர் கல்வித் துறை அமைச்சர் 2001 ஆண்டு தமிழ்நாடு சட்டமன்றத்தில் அறவித்தார். இந்த அறிவிப்பு அடுத்த ஆண்டே நடைமுறைக்கு வந்தது. அதன்படி தாளவாடி அருகே உள்ள திகினாரை அரசுப் பள்ளி வளாகத்தில் உள்ள  வகுப்பறைகளில் ஐந்து பாடப் பிரிவுகளுடன் கல்லூரி துவக்கப்பட்டது. கல்லூரிக்கு கல்லூரி முதல்வர், நூலகர், உடற்கல்வி இயக்குநர் உள்ளிட்ட 17 பேராசிரியர் பணியிடங்களும், ஆசிரியர் அல்லாத 17 பணி இடங்களும் உருவாக்கபட்டன.

இதனையடுத்து தாளவாடியை அடுத்துள்ள பாரதி புரத்தில் 12 கோடி மதிப்பீட்டில் கல்லூரிக்கு புதிய கட்டடங்கள் கட்டபட்டன. இதன் பிறகு 2024 மார்ச் முதல் புதிய கட்டத்தில் கல்லூரி செயல்படத் துவங்கியது.

துறைகள் 
  தமிழ் (இளங்கலை)
  ஆங்கிலம் (இளங்கலை)
  கணிதம் (இளம் அறிவியல்)
  வணிகவியல் (பிகாம்)
 கணினி அறிவியல் (இளம் அறிவியல்)

மேற்கோள்கள் 

ஈரோடு மாவட்ட பல்கலைக்கழகங்களும் கல்லூரிகளும்
பாரதியார் பல்கலைக்கழக இணைவுக்கல்லூரிகள்
இராணுவ மருத்துவப் படைகள் (இந்தியா)

இந்திய இராணுவ மருத்துப்படைகள் (Army Medical Corps) இந்திய இராணுவத்தில் சிறந்த மருத்துவர்கள் கொண்ட சிறப்பு மிக்க படையாகும். இந்தியாவின் முப்படையினருக்கும் மருத்துவச் சேவைகள் புரிவதே இதன் பணியாகும். இப்படையானது 70,000 மருத்துவர்களைக் கொண்டது.3 ஏப்ரல் 1764 அன்று பிரித்தானிய கிழக்கிந்திய கம்பெனியால் இப்படை நிறுவப்பட்டது.

இந்திய இராணுவ மருத்துவப் படைகள்
இரண்டாம் உலகப் போரின் போது இராணுவ மருத்துவர்கள் சேவை வேகமாக வளர்ச்சியுற்றது. 3 ஏப்ரல் 1943 அன்று இந்திய இராணுவ மருத்துவப் படைகள் நிறுவப்பட்டது.  இப்படையின் தலைமையிடமாக புனே நகரம் உள்ளது.

இந்திய பாதுகாப்புத் துறை அமைச்சகத்தின் கீழ் ஆயுதப் படைகளின் மருத்துவ சேவைகள் தலைமை இயக்குநர் பதவி 1949ஆம் ஆண்டில் உருவாக்கப்பட்டது.
இவர் தலைமையில் தரைப்படை, வான்படை மற்றும் கடற்படை இராணுவ மருத்துவச் சேவை படைகளின் இயக்குநர்கள், இராணுவப் பல் மருத்துவச் சேவைகளின் இயக்குநர் மற்றும் இராணுவச் செவிலியர் படைகளின் இயக்குநர்கள்  இயங்குவர்.

பயிற்சி
இராணுவ மருத்துவர்களாக தேர்ந்தெடுக்கப்படும் இளநிலை மருத்துவர்களுக்கும், முதுநிலை மருத்துவவர்களுக்கும் புனே இராணுவ மருத்துவக் கல்லூரியில் பயிற்சி வழங்கப்படும்.

இதனையும் காண்க
 இராணுவ மருத்துவக் கல்லூரி (இந்தியா)

மேலும் படிக்க
Lt. Gen. D.R. Thapar, The Morale Builders: Forty Years with the Military Medical Services of India. London: Asia Publishing House 1965. 343 pp. 
Col. A. Ghosh, History of the Armed Forces Medical Services: India. Sangam Books: 1988. 349 pp.

மேற்கோள்கள்

வெளி இணைப்புகள்
Official site 

இந்திய படைத்துறை 
மருத்துவம்
பைக்சிசெபாலிடே

பைக்சிசெபாலிடே (Pyxicephalidae) என்பது தற்போது சகாரா கீழமை ஆப்பிரிக்காவில் காணப்படும் தவளைகளின் குடும்பமாகும்.

வகைப்பாடு 
பைக்சிசெபாலிடே இரண்டு துணைக் குடும்பங்களைக் கொண்டுள்ளது. இதில் மொத்தம் 12 சிற்றினங்கள் உள்ளன. இந்தக் குடும்பம் முன்பு இராணிடே குடும்பத்தின் ஒரு பகுதியாகக் கருதப்பட்டது.

பைக்சிசெபாலிடே குடும்பம்

 துணை குடும்பம் காகோடெர்னினே
 பேரினம் அமியெட்டியா (16 சிற்றினங்கள்) 
 பேரினம் ஆன்கைட்ரோப்ரின் (3 சிற்றினங்கள்) 
 பேரினம் ஆர்த்ரோலெப்டெல்லா (10 சிற்றினங்கள்-பாசி தவளைகள்
 பேரினம் ககோசுடெர்னம் (16 சிற்றினங்கள்) 
 பேரினம் மைக்ரோபேட்ராசெல்லா ஒற்றைச் சிற்றினப் பேரினம்
 பேரினம் நடாலோபாட்ராக்கசு (ஒற்றைச் சிற்றினப் பேரினம்) 
 பேரினம் நோத்தோபிரைன் (5 சிற்றினங்கள்-மங்கிரல் தவளைகள்
 பேரினம் பொயின்டொனியா (ஒற்றைச் சிற்றினப் பேரினம்) 
 பேரினம் இசுட்ராங்கிலோபசு (10 சிற்றினங்கள்) 
 பேரினம் டோமோப்டெர்னா (16 சிற்றினங்கள்) 
 துணை குடும்பம் பைக்சிசெபலினே 
 பேரினம் ஆப்ரியா (2 சிற்றினங்கள்-மசாகோ மீன்பிடித் தவளை, பழுப்பு பந்து தவளை
 பேரினம் பைக்சிசெபாலசு (4 சிற்றினங்கள்) -ஆப்பிரிக்கக் காளைத் தவளைகள், பிக்ஸி தவளை
 பேரினம் †தௌமசுடோசரசு (3-5 சிற்றினங்கள்-மேற்கு ஐரோப்பா, இயோசீன் (அழிந்துபோனது)

மேற்கோள்கள் 

நீர்நில வாழ்வனப் பேரினங்கள்
மினர்வாரியா சகாயத்ரிசு

சிறிய கிரிக்கெட் தவளை என்றும் அழைக்கப்படும் மினர்வாரியா சகாயத்ரிசு (Minervarya sahyadris), டைகுரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் கேரளாவின் மத்திய மேற்குத் தொடர்ச்சி மலை மற்றும் கருநாடகாவில் உள்ள இடங்களிலேயே காணப்படுகிறது.

பரவல் 
மத்திய மேற்குத் தொடர்ச்சி மலைகளில் காணப்படும் மினர்வாரியா சகாயாத்ரிசு, கர்நாடகா குந்தியா ஆறு மற்றும் அதை ஒட்டிய பகுதிகளிலும், கேரளா கண்ணூர், காசர்கோடு, கோழிக்கோடு மற்றும் அண்டை பகுதிகளிலும் கடல் மட்டத்திலிருந்து 40 முதல் 200 மீட்டர் (130 முதல் 660 ) உயரத்தில் காணப்படுகிறது.

வாழ்விடம் 

இது ஒரு பகுதி நீர்வாழ், நிலப்பரப்பு இனமாகும். நெல் வயல்களை ஒட்டிய புல்வெளிகள், தொந்தரவு செய்யப்பட்ட ஈரப்பதமான வெப்பமண்டலக் காடுகள், நீரோடைகள் மற்றும் கைவிடப்பட்ட சுரங்கங்கள் ஆகியவற்றில் இது கண்டறியப்பட்டுள்ளது. இது வாழ்விட இழப்பால் அச்சுறுத்தப்படுகிறது .

விளக்கம் 
இந்தச் சிற்றினம் சுமார் 22 மிமீ நீளம் வரை வளரக்கூடிய இரவாடுதல் வகைத் தவளையாகும். இது தளர்வான குழுக்களாகக் காணப்படுகிறது. இதனுடைய முக்கிய அடையாளம் காணும் அம்சங்களில் கூர்மையான மூக்கு, மலக்குடல் சுரப்பி, கண்ணின் பின்புறத்திலிருந்து தோள்பட்டை வரை  செவிப்பறை மேல் சவ்வு மடிப்பு, நடு தோள்பட்டை சிவப்பு நிறத்தில் சிவப்பு பழுப்பு நிறத்தில் மற்றும் கால்களில் குறைந்த வலைப்பின்னல் ஆகியவை அடங்கும்.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
CS1 maint: multiple names: authors list
இந்திய உயிரினங்கள்
ராஜ்தீப் ராய்

ராஜ்தீப் ராய் (பிறப்பு 7 செப்டம்பர் 1970) ஒரு இந்திய அரசியல்வாதி ஆவார். 2019 இந்தியப் பொதுத் தேர்தலில்  பாரதிய ஜனதா கட்சியின் உறுப்பினராக  அசாம் மாநிலம்  சில்சர் மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.

மேற்கோள்கள் 

1970 பிறப்புகள்
வாழும் நபர்கள்
17வது மக்களவை உறுப்பினர்கள்
அசாமைச் சேர்ந்த பாரதிய ஜனதா கட்சி அரசியல்வாதிகள்
ஆற்றூர் (கன்னியாகுமரி)

ஆற்றூர் (ஆங்கிலம்: Attoor), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு பேரூராட்சி ஆகும்.

மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 11,744 மக்கள் இங்கு வசிக்கின்றார்கள். . இவர்களில் 5,922 ஆண்கள், 5,822 பெண்கள் ஆவார்கள். ஆற்றூர்  மக்களின் சராசரி கல்வியறிவு 87.75% ஆகும். ஆற்றூர்  மக்கள் தொகையில் 11.91% ஆறு வயதுக்குட்பட்டோர் ஆவார்கள்.

ஆதாரங்கள்

கன்னியாகுமரி மாவட்டத்தில் உள்ள பேரூராட்சிகள்
மினர்வாரியா மைசோரேன்சிசு

மினர்வாரியா மைசோரென்சிசு (Minervarya mysorensis) என்பது மைசூர் தவளை எனப் பொதுவாக அழைக்கப்படுகிறது. இது இந்தியாவின் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது கருநாடக மாநிலத்தின் சிமோகா மாவட்டத்தில் உள்ள ஜோக் என்ற அதன் வகை வட்டாரத்திலிருந்து மட்டுமே அறியப்படுகிறது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
நிலநீர் வாழிகள்
மினர்வாரியா கோமந்தகி

மினர்வராயா கோமந்தகி (Minervarya gomantaki) என்ற தவளைச் சிற்றினம் முன்பு பெஜெர்வாரியா பேரினத்தில் இருந்தது. இது இந்தியாவில் மேற்குத் தொடர்ச்சி மலை பகுதியில் காணப்படும் ஒரு தவளை சிற்றினம் ஆகும். இது கோவா கிரிக்கெட் தவளை அல்லது கோமந்தக் வெள்ளை உதட்டு கிரிக்கெட் தவளை என்றும் அழைக்கப்படுகிறது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
ஜெயந்த் (நடிகர்)

ஜெயந்த் (Jayant) என்ற மேடைப் பெயரால் நன்கு அறியப்பட்ட சக்காரியா கான் (Zakaria Khan;15 அக்டோபர் 1915-2 ஜூன் 1975) ஓர் இந்திய நடிகர் ஆவார். இவர் நடிகர்கள் அம்ஜத் கான் மற்றும் இம்தியாஸ் கான் ஆகியோரின் தந்தையும் ஆவார். அமர், மெம்டிடி, நஸ்னீன் போன்ற படங்களில் இவரது நடிப்பு குறிப்பிடத்தக்கது. திலிப் குமார், மதுபாலா மற்றும் கிஷோர் குமார் ஆகியோருடனும் பல படங்களில் பணியாற்றியுள்ளார்.

ஜெயந்த் 15 அக்டோபர் 1915 அன்று பிரித்தானிய இந்தியாவின் வடமேற்கு எல்லைப்புற மாகாணமான பெசாவரில் உள்ள நோதே பயனில் பஷ்தூன் குடும்பத்தில் பிறந்தார். இவருக்கு சக்காரியா கான் என்று பெயரிடப்பட்டது. ஆரம்பக் கல்வியை மட்டுமே முடித்த ஜெயந்த் திரைப்பட வாழ்க்கையைத் தொடங்குவதற்கு முன்பு இராசத்தானின் அல்வாரில் ஒரு காவல் அதிகாரியாக இருந்தார்.

தொழில் வாழ்க்கை 
ஜெயந்த் உயரமானவர், ஆழமான குரலைக் கொண்டிருந்தார். இயக்குநர்விஜய் பட்டின் முதல் திரைப்படமான சன்சார் லீலா (1933) என்ற குஜராத்தி படத்தில் பணியாற்றினார். இவருக்கு ஜெயந்த் என்ற பெயரை இயக்குநரும் தயாரிப்பாளருமான விஜய் பட் வழங்கினார். பாம்பே மெயில் (1935), ஹிஸ் ஹைனஸ் (1936), ஸ்டேட் எக்ஸ்பிரஸ் (1938) போன்ற பல திரைப்படங்களில் முன்னணி கதாபாத்திரத்தில் நடித்தார்.

சொந்த வாழ்க்கை 
ஜெயந்த் திருமணமானவர். இவருக்கு சோலே படத்தில் கப்பார் சிங்காக நடித்த அம்ஜத் கான் மற்றும் இம்தியாஸ் கான் என இரு மகன்கள் உள்ளனர்.

இறப்பு 
தொண்டை புற்றுநோயால் பாதிக்கப்பட்டிருந்த ஜெயந்த் 2 ஜூன் 1975 அன்று தனது 60 வயதில் மும்பையில் இறந்தார்.

மேற்கோள்கள்

வெளி இணைப்புகள் 
 

1975 இறப்புகள்
1915 பிறப்புகள்
இந்தித் திரைப்பட நடிகர்கள்
மினர்வாரியா கிரீனி

மினர்வாரியா கிரீனி (Minervarya greenii) (பொதுவான பெயர்கள் மலைத் தவளை, இலங்கை நெல் வயல் தவளை) என்பது மத்திய இலங்கையின் மலைகளில் காணப்படும் ஒரு தவளை சிற்றினம் ஆகும்.  இது மலைப்பாங்கான வெப்பமண்டல ஈரமான காடுகளுக்குள் ஈரநில வாழ்விடங்களில் வாழ்கிறது. வாழிட இழப்பு, மாசுபாடு, ஈரநிலங்கள் வறட்சி, காட்டுத் தீ மற்றும் அறிமுகப்படுத்தப்பட்ட வானவில் ட்ரவுட் மீன் மூலம் வேட்டையாடுதல் ஆகியவற்றால் இது அச்சுறுத்தப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இலங்கை உயிரினங்கள்
மினர்வாரியா கீர்த்திசிங்கேய்

மினர்வாரியா கீர்த்திசிங்கேய் (Minervarya kirtisinghei) என்பது டைக்ரோக்ளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே காணப்படும் அகணிய உயிரி. இங்கு இது தென்-மத்திய மலைப்பகுதியிலிருந்து தென்மேற்கு தாழ் நிலப் பகுதிகளில் காணப்படுகிறது.

மினர்வாரியா கீர்த்த்சிங்கேய் ஒரு பொதுவான தவளைச் சிற்றினம். இவை வெப்பமண்டலக் காடுகள், புல்வெளிகள், புல்வெளிகள் மற்றும் ஈரநிலங்கள், மலைப்பாங்கான மற்றும் தாழ் நிலப் பகுதிகள், ரப்பர் மற்றும் பனை எண்ணெய் தோட்டங்கள் மற்றும் வீட்டுத் தோட்டங்கள் போன்ற சில மனிதனால் உருவாக்கப்பட்ட வாழ்விடங்களிலும் காணப்படுகின்றன. முதிர்ச்சியடைந்த தவளை பகுதி நீர்வாழ் உயிரினங்களாகும்; இவற்றின் இளம் உயிரிகள் நீர்வாழ்வன.

மேற்கோள்கள் 

நிலநீர் வாழிகள்
இலங்கை உயிரினங்கள்
மினர்வாரியா தெராயென்சிசு

மினெர்வாரியா தெராயென்சிசு (Minervarya teraiensis)(தெராய் கிரிக்கெட் தவளை அல்லது தெராய் மரு தவளை) என்பது தெற்கு நேபாளம், சிக்கிம் மற்றும் வடகிழக்கு இந்தியா மற்றும் தென்கிழக்கு மற்றும் மத்திய வங்கதேசத்தில் காணப்படும் ஒரு தவளை சிற்றினமாகும். இது சமீபத்தில் பூட்டானிலிருந்தும் பதிவாகியுள்ளது. இது திறந்த புல்வெளிகளுடன் தொடர்புடைய ஒரு பொதுவான இனமாகும். இது பெரும்பாலும் குளங்கள் மற்றும் நீரோடைகளுக்கு அருகில் காணப்படுகிறது.

மேற்கோள்கள் 

தவளைகள்
மினர்வாரியா ரூபெசென்சு

மினர்வாரியா ரூபெசென்சு (Minervarya rufescens) என்பது மலபார் மரு தவளை, செந்நிற துளையிடும் தவளை, செம்பழுப்பு துளையிடும் தவளை எனப் பொதுவாக அழைக்கப்படுகிறது. இது இந்தியாவில் மேற்குத் தொடர்ச்சி மலைகளில் காணப்படும் ஒரு தவளை சிற்றினமாகும். இது மகாராட்டிரா, கருநாடகா, கோவா மற்றும் கேரளா மாநிலங்களில் காணப்படுகிறது. இது திறந்த மற்றும் லேசான சீரழிந்த வெப்பமண்டல ஈரப்பதமான பகுதி பசுமையான காடுகளில் கரையோர மற்றும் வன விளிம்பு வாழ்விடங்களுடன் தொடர்புடைய உள்ளூரில் பொதுவான இனமாகும்.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தவளைகள்
நார்ட் ஸ்ட்ரீம் எரிவாயு வழித்தடம்

நார்ட் இயற்கை எரிவாயு வழித்தடம் எண் 1 (Nord Stream) , ருசியாவின் வடமேற்கில் உள்ள  வைபோர்க் கடற்கரை நகரத்திலிருந்து, ஜெர்மனி நாட்டின் லுப்மின் கடற்கரை நகரம் முடிய பால்டிக் கடலடி வழியாக ஐரோப்பிய நாடுகளுக்கு இயற்கை எரிவாயு செல்லும்  நார்ட் ஸ்ட்ரீம் 1 குழாய் வழித்தடத் திட்டம் 2011ஆம் ஆண்டில் துவங்கப்பட்டது.. இந்த கடலடி எரிவாயு குழாய் வழிதடங்களை நிர்வகிக்கும் நார்ட் ஸ்ட்ரீம் நிறுவனத்த ருசியாவின் காஸ்பிரோம் உள்ளிட்ட ஐந்து நிறுவனங்கள் ஏற்று நடத்துகிறது.

இந்த கடலடி இயற்கை எரிவாயு குழாய் வழித்தடம் எண் ஒன்றின்  1,222 கிலோ மீட்டர்  (759 மைல்)  கிலோ மீட்டர் நீளம் கொண்டது. அதிகபட்சமாக கொண்டு செல்லும் இயற்கை எரிவாயு 55 பில்லியன் m3/a (1.9 டிரில்லியன் cu ft/a) மற்றும் குழாயின் விட்டம் 1,220 மில்லி மீட்டர் (48 அங்குலம் ஆகும். 

இதன் முதற்கட்டமாக, தரைப்பகுதியில் செல்லும் இயற்கை எரிவாயு குழாய்கள் ருசியாவிலிருந்து உக்ரைன் மற்றும் போலந்து வழியாக கிழக்கு ஐரோப்பா மற்றும் மேற்கு ஐரோப்பா] நாடுகளுக்கு இயற்கை எரிவாயு கொண்டு செல்லப்பட்டது..

2022 நார்ட் ஸ்ட்ரீம் குழாய் வழித்தடம் அழிப்பு 

2022 உக்ரைன் மீதான உருசியாவின் படையெடுப்பு காரணமாக 26 செப்டம்பர் 2022 அன்று நார்ட் ஸ்ட்ரீம் இயற்கை எரிவாயு குழாய் வழித்தடங்களின் எண் 1 மற்றும் 2 அழிக்கப்பட்டது. இதனால் இயற்கை எரிவாயு பால்டிக் கடல்|பால்டிக் கடலில்]] கலந்து மாசு ஏற்படுத்துகிறது. இந்த அழிப்பிற்கு பொறுப்பானவர்கள் குறித்து பிப்ரவரி 2024 முதல் ஜெர்மனி, சுவீடன் மற்றும் டென்மார்க் நாடுகள் விசாரனை மேற்கொண்டு வருகிறது.சூன் 2024ல் இக்குழாய் வழித்தடத்தின் அழிவுக்கு காரணமவர் எனச்சந்தேகப்படும் ஒரு உக்ரைன் நாட்டவர் மீது  குற்றம்சாட்டப்பட்டு ஜெர்மனி விசாரணை நடத்துகிறது.

இதனையும் காண்க
 துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம்

மேற்கோள்கள்

இயற்கை எரிவாயு வழித்தடங்கள்
உருசியா
ஐரோப்பா
வைபோர்க்

வைபோர்க் (Vyborg) 
உருசியா நாட்டின் வடமேற்கில் உள்ள  லெனின்கிராத் மாகாணத்தில் உள்ள வைபோர்க் மாவட்டத்தின் நிர்வாகத் தலைமையிட நகரம் ஆகும். இது பால்டிக் கடற்கரையில் பின்லாந்து நாட்டருகே உள்ளது.  செயிண்ட் பீட்டர்ஸ்பர்க் நகரத்திற்கு வடமேற்கே 130 கிலோ மீட்டர் தொலைவிலும்; பின்லாந்து தலைநகரமான ஹெல்சிங்கி நகரத்திற்கு தெற்கே  245 கிலோ மீட்டர் தொலைவிலும்; பின்லாந்து-ரஷ்ய எல்லையிலிருந்து 38 கிலோ மீட்டர் தொலைவிலும் உள்ளது. அண்மைய கணக்கெடுப்பின்படி, இந்நகரத்தின் மக்கள் தொகை 72,530 ஆகும்.

சிறப்பு
பால்டிக் கடலடியிலிருந்து ஜெர்மனி நாட்டின் லுப்மின் நகரத்திற்குச் செல்லும் கடலடி  நார்ட் ஸ்ட்ரீம் எரிவாயு வழித்தடம் ருசியாவின் வைபோர்க் நகரத்திலிருந்து துவங்குகிறது.

எரிவாயு குழாய் வழித்தடம் அழிவு
 
2022 உக்ரைன் மீதான உருசியாவின் படையெடுப்பு காரணமாக நார்ட் ஸ்ட்ரீம் எரிவாயு வழித்தடம் விஷமிகளால் சிதைக்கப்பட்டது.

இதனையும் காண்க
 நார்ட் ஸ்ட்ரீம் எரிவாயு வழித்தடம்

மேற்கோள்கள்

உருசிய நகரங்கள்
லுப்மின்

லுப்மின் (Lubmin), ஜெர்மனி நாட்டின் மெக்லென்பர்க்-மேற்கு பொமரேனியா மாகாணத்தில் உள்ள மேற்கு பொமரேனியா-கிரேஃப்ஸ்வால்டு மாவட்டத்தில் அமைந்த கடற்கரை நகரம் ஆகும்.இது பால்டிக் கடலின் கிரீஃப்ஸ்வால்ட் விரிகுடாவில் உள்ளது.

சிறப்பு
ருசியாவின் வைபோர்க் நகரத்திலிருந்து, பால்டிக் கடலடி வழியாக ஜெர்மனியை இணைக்கும் நார்ட் ஸ்ட்ரீம் கடலடி இயற்கை எரிவாயு குழாய் வழித்தடம் லுப்மின் நகரத்தில் இணைகிறது.

எரிவாயு குழாய் வழித்தடம் அழிப்பு
 
2022 உக்ரைன் மீதான உருசியாவின் படையெடுப்பு காரணமாக நார்ட் ஸ்ட்ரீம் எரிவாயு வழித்தடம் விஷமிகளால் சிதைக்கப்பட்டது.

மேற்கோள்கள்

வெளி இணைப்புகள்

 
Unser-Lubmin.de (German Information Page)

செருமானிய நகரங்கள்
காஸ்பிரோம்

காஸ்பிரோம் (Gazprom), ருசியா அரசின் பொதுத்துறை நிறுவனம் ஆகும்.  சைபீரியா பிரதேசத்தில் பாறை எண்ணெய், இயற்கை எரிவளி மற்றும் பெட்ரோலிய பொருட்களின் உற்பத்தி தொழிற்சாலைகள் கொண்ட இதன் தலைமையிடம் செயிண்ட் பீட்டர்ஸ்பர்க் நகரத்தில் உள்ளது.  இதன் பங்குகளில் 50.23% உருசியா அரசின் கையில் உள்ளது.2022ல் இதன் ஆண்டு வருமாணம் 8 டிரில்லியன் உருசிய ரூபிள் ஆகும்.இது 8 ஆகஸ்டு 1989 அன்று நிறுவப்பட்டது. இதன் பங்குகள் மாஸ்கோ பங்கு பரிவர்த்தனை மையத்தில் பட்டியலிடப்பட்டுள்ளது.

இந்நிறுவனம் இயற்கை எரிவாயு, பாறை எண்ணெய்யை வெளிநாடுகளுக்கு ஏற்றுமதி செய்வதுடன், பெட்ரோலியப் பொருட்களைக் கொண்டு மின்சக்தி உற்பத்தி செய்கிறது. 2018ஆம் ஆண்டில் உலகின் இயற்கை எரிவாயு உற்பத்தியில் இந்நிறுவனம் 12% விழுக்காடான 497.6 பில்லியன் கன மீட்டர் இயற்கை எரிவாயு மற்றும் பெட்ரோலிய எரிவாயு மற்றும் 15.9 மில்லியன் டன் அமுக்கப்பட்ட இயற்கை எரிவாயும் உற்பத்தி செய்தது.

பெருந்திட்டங்கள்
உருசியாவில் உற்பத்தி செய்யப்படும் இயற்கை எரிவாயுவை, குழாய்கள் வழியாக  நார்ட் ஸ்ட்ரீம் எரிவாயு வழித்தடம் மூலம் மேற்கு ஐரோப்பா மற்றும் கிழக்கு ஐரோப்பாவிற்கு காஸ்பிரோம் நிறுவனம் விநியோகம் செய்கிறது.

குழாய்கள் உடைப்பு
2022ல் 2022 உக்ரைன் மீதான உருசியாவின் படையெடுப்பு காரணமாக நார்ட் ஸ்ட்ரீம் எரிவாயு வழித்தடம் விஷமிகளால் சிதைக்கப்பட்டது. இதனால் மேற்கு ஐரோபியா நாடுகளுக்கு இயற்கை எரிவாயு செல்வது தடைபட்டுள்ளது.

மேற்கோள்கள்

ஆதாரங்கள்

வெளி இணைப்புகள்
 
 

உருசிய நிறுவனங்கள்
நான்கு குதிரைகளின் விளையாட்டு

நான்கு குதிரைகளின் விளையாட்டு என்பது கீழ்வரும் நகர்வுகளுடன் ஆரம்பிக்கும் சதுரங்கத் திறப்பு ஆட்டம் ஆகும். 
1. e4 e5
2. Nf3 Nc6
3. Nc3 Nf6
மேலுள்ளதுதான் பொதுவான தொடரான ஆட்டமாகும் என்றாலும் இது வேறேதேனும் வரிசையில் இந்நிலைக்கு வந்தாலும் அது நான்கு குதிரையின் ஆட்டம் அல்லது விளையாட்டு என்றழைக்கப்படும். 

இவ்வாட்டம் சதுரங்கத்தைக் கற்பவர்களிடையே  குதிரையை மந்திரிக்கு முன்னர் விருத்திசெய்யவேண்டும் என்ற ஆரம்பிக்கும் தத்துவத்தைக் கடுமையாகக் கடைபிடிப்பவர்களில் ஒப்பீட்டளவில் பிரபலமாக உள்ளது. இது திறந்த ஆட்டத்திலும் மேம்பட்ட நிலைகளிலும் முதலாம் உலக மகா யுத்த காலம்வரை பிரபலமான தொடக்க ஆட்டமாக இருந்தது. பின்னர் பல்வேறுபட்ட தொடக்க ஆடங்கள் மூலம் இது ஒரங்கட்டப்பட்டது. இக்காலப் பகுதியில் சதுரங்கத்தைத் பேராவலுடன் விளையாடுகின்ற வீரர்கள் வெள்ளையின் வெற்றி வழிவகும் உருய் உலோப்பசு முதல் நகர்வு ஆட்டத்தினை ஆய்ந்தறிந்தனர். 1990 களில் இந்த ஆட்டம் மறுமலர்ச்சி கண்டது, இப்பொழுது சதுரங்கத்தைக் கற்பவர்கள் முதல் கிராண்ட்மாஸ்டர் வரை இத்தொடக்க ஆட்டத்தை ஆடுகின்றனர்.

மேலும் பார்க்க
இத்தாலியன் விளையாட்டு
உருய் உலோப்பசு 
ஸ்கொச் விளையாட்டு
இரண்டு குதிரைகளின் விளையாட்டு
இரண்டு குதிரைகளின் தற்காப்பு

வெளியிணைப்புக்கள்
நான்கு குதிரைகளின் ஆட்டம் லீசெஸ் கட்டற்ற இலவச சதுரங்கத் தளம் (ஆங்கிலத்தில்)

சதுரங்கத் திறப்புகள்
சதுரங்க சொல்லாட்சி
சிறந்த இசையமைப்பாளருக்கான தமிழக அரசின் திரைப்பட விருது

சிறந்த இசையமைப்பாளருக்கான தமிழ்நாடு அரசு திரைப்பட விருது (Tamil Nadu State Film Award for Best Music Director) என்பது தமிழ்நாடு அரசால் ஆண்டுதோறும் தமிழ்த் திரைப்படங்களுக்கு இசையமைத்த இசையமைப்பாளர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும். இளையராஜா, ஏ. ஆர். ரஹ்மான் ஆகிய இருவரும் அதிகபட்சமாக 6 முறை இந்த விருதைப் பெற்றுள்ளனர்.

பட்டியல் 
விருது வென்றவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
அஜ்மீர் மக்களவைத் தொகுதி

அஜ்மீர் மக்களவைத் தொகுதி (Ajmer Lok Sabha constituency) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, அஜ்மீர் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

மக்களவை உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேலும் காண்க 

 அஜ்மீர் மாவட்டம்
 மக்களவை தொகுதிகளின் பட்டியல்

மேற்கோள்கள் 

இராசத்தான் மக்களவைத் தொகுதிகள்
பாகீரத் சவுத்ரி

பாகீரத் சவுத்ரி (Bhagirath Choudhary) எனும் சவுத்ரி பாகீரத் சிங் சோயல் இராச்த்தானைச் சேர்ந்த இந்திய அரசியல்வாதி ஆவார். இவர் 2019 முதல் இந்திய நாடாளுமன்றத்தின் கீழ் சபையான மக்களவை உறுப்பினராக உள்ளார். இராசத்தான் சட்டமன்றத்தில் இவர் கிசன்கர் சட்டமன்றத் தொகுதி உறுப்பினராகவும் பணியாற்றியுள்ளார். இவர் 2015 முதல் 2017 வரை  சுற்றுச்சூழல் குழுவின் தலைவராக இருந்தார். இவர் பாரதிய ஜனதா கட்சி உறுப்பினர் ஆவார். சவுத்ரி தற்போது மூன்றாவது மோடி அமைச்சரவையில் வேளாண்மை மற்றும் விவசாயிகள் நலத்துறை இணை அமைச்சராக பணியாற்றி வருகிறார்.

மேற்கோள்கள் 

1954 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
இராசத்தானைச் சேர்ந்த மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
மினர்வாரியா பியரி

மினெர்வாரியா பியரி (Minervarya Pierrei) (பியரி மரு தவளை, பியரி கிரிக்கெட் தவளை) என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது நேபாளம், இந்தியா மற்றும் கிழக்கு வங்கதேசத்தில் காணப்படுகிறது. இது சமீபத்தில் பூட்டானிலிருந்தும் பதிவாகியுள்ளது இது நெல் வயல்களில் காணப்படும் பொதுவான சிற்றினமாகும்.

மேற்கோள்கள் 

நிலநீர் வாழிகள்
மினர்வாரியா நேபாலென்சிசு

மினர்வாரியா நேபாலென்சிசு (Minervarya Nepalensis) எனும் நேபாள கிரிக்கெட் தவளை அல்லது நேபாள மரு தவளை வடக்கு மற்றும் வடகிழக்கு இந்தியா, வங்களாதேசம் மற்றும் நேபாளத்தைப் பூர்வீகமாகக் கொண்ட சிறிய அளவிலான தவளை ஆகும். இது சமீபத்தில் பூட்டானிலிருந்தும் பதிவாகியுள்ளது. தனித்துவமான மற்றும் குறுகிய நடுப்பகுதி கோடு (5ஆவது கால் விரல் நீளத்தின் வெளிப்புறத்தில் தெளிவற்ற தோல் விளிம்பு) கொண்டிருப்பது, விரல் நீளமானது 2<1<4<3 என அமைந்திருப்பதும், முதலாவது விரல் இரண்டாவது விரலை விட நீளமாகவும், பக்கவாட்டில் அடர் வண்ணத்திலும், ஆண்களில் தொண்டையின் நடுப்பகுதி வெளிர் நிறத்திலும், எலும்பு புடைப்பு சாய்வாகவும், நீளவாட்டு மடிப்புகளுடன், தாடைக்கு மேல் மூக்கு காணப்படுகிறது.

மேற்கோள்கள் 

தவளைகள்
அஃபின் வங்கி

அஃபின் வங்கி பெர்ஹாட் d.b.a. அஃபின் வங்கி (MYX: 5185) என்பது  அஃபின் இஸ்லாமிக் வங்கி பெர்ஹாட், அஃபின் ஹுவாங் முதலீட்டு வங்கி பெர்ஹாட், அஃபின் மணிப்ரோக்கர்ஸ் சdn பிஹட், AXA அஃபின் வாழ்வு காப்பீட்டு பெர்ஹாட், மற்றும் AXA அஃபின் பொதுகாப்பீட்டு பெர்ஹாட் நிறுவனங்களின் நிதி ஹோல்டிங் நிறுவனம் ஆகும்.

ஏஃஃபிஃபின் வங்கி சில்லறை மற்றும் கார்ப்பரேட் வாடிக்கையாளர்களுக்கு நிதி தயாரிப்புகள் மற்றும் சேவைகளை வழங்குகிறது. இலக்கு வணிகப் பிரிவுகள் சமூக வங்கி, நிறுவன வங்கி, பெருநிறுவன வங்கி மற்றும் கருவூலம் போன்ற முக்கிய வணிக அலகுகளின் கீழ் வகைப்படுத்தப்பட்டுள்ளன. ஜூலை 16,2024 நிலவரப்படி, மலேசியாவில் 126 கிளைகளின் வலையமைப்பைக் கொண்டுள்ளது.

குறிப்புகள் 

மலேசிய வங்கிகள்
மலேசிய நிறுவனங்கள்
மலேசிய பாதுகாப்பு படைகளின் நிதி வாரியம்

மலேசிய பாதுகாப்பு படைகளின் நிதி வாரியம் (மலாய்; Lembaga Tabung Angkatan Tentera (LTAT); ஆங்கிலம்: Armed Forces Fund Board) என்பது மலேசிய பாதுகாப்பு படைகளின் உறுப்பினர்களுக்கான ஓய்வூதிய நிதியை நிர்வகிக்கும் ஒரு சட்டரீதியான அமைப்பாகும். 

மலேசிய பாதுகாப்பு படைகளின் நிதி வாரியம், ஆகஸ்டு 1972-இல் பாதுகாப்புப் படை நிதிச் சட்டத்தால் நிறுவப்பட்டது. அந்தச் சட்டம், தாபோங் அங்காத்தான் தெந்தரா சட்டம் (Tabung Angkatan Tentera Act) என்றும் அழைக்கப்படுகிறது.

பொது

மலேசிய அரசாங்கத்துடன் தொடர்புடைய முதலீட்டு நிறுவனங்களில் மிகச் சிறிய வாரியமாக இந்த நிதி வாரியம் கருதப்படுகிறது. மேலும், இந்த வாரியம் மலேசியாவில் பவுஸ்டெட் ஓல்டிங்ஸ் (Boustead Holdings) மற்றும் அபின் ஓல்டிங்க்ஸ் (Affin Holdings) உள்ளிட்ட பங்குச் சந்தை பட்டியலில் உள்ள பல நிறுவனங்களின் பங்குகளைத் தன் கட்டுப்பாட்டில் வைத்திருக்கிறது. 

2017-ஆம் ஆண்டின் இறுதியில் இந்த நிதியில் RM 10 பில்லியன் சொத்துக்கள், அந்த வாரிய நிர்வாகத்தின் கீழ் இருந்தன.

மேலும் காண்க
மலேசிய பாதுகாப்பு படைகள்
மலேசிய தரைப்படை
அரச மலேசிய கடற்படை
அரச மலேசிய வான்படை
மலேசிய கடல்சார் காவல்துறை

மேற்கோள்கள்

வெளி இணைப்புகள் 

 
மலேசியாவில் அரசுக்கு சொந்தமான நிறுவனம்
மலேசிய நிறுவனங்கள்
பெட்ரோலியம் சரவாக்

பெட்ரோலியம் சரவாக் பெர்ஹாட் (PETROS) என்பது சரவாக் மாநில அரசால் நிறுவப்பட்ட மற்றும் சொந்தமாக உள்ள எண்ணெய் மற்றும் வாயு ஆராய்ச்சி நிறுவனமாகும்.

துணை நிறுவனங்கள் 
மார்ச் 2022 இல், பெட்ரோனாஸ் டாகங்கன் பெர்ஹாட் (பெட்ரோனாஸ் நிறுவனத்தின் ஒரு துணை நிறுவனம்) தனது எல்பிஜி வணிகத்தை பெட்ரோஸ் நியாகா சdn பிஹட் (பெட்ரோஸின் ஒரு துணை நிறுவனம்) க்கு 49% பங்கு வாங்கி விற்றது.

குறிப்புகள் 

மலேசியாவில் அரசுக்கு சொந்தமான நிறுவனம்
மலேசிய நிறுவனங்கள்
பினாங்கு குடிநீர் வழங்கல் கழகம்

பெனாங்க் நீர் வழங்கல் நிறுவனமானது (மலே: Perbadanan Bekalan Air Pulau Pinang Sdn Bhd; சுருக்கம் PBAPP) மாநில அரசின் சொந்தமான நிறுவனம் ஆகும் (ஒரு GLC ஆகக் கூறக் கூடாது) மற்றும் பெனாங்க் மாநிலத்தில் நீர் வழங்கல் சேவைகளை வழங்குவதற்குக் கண்டிப்பாக பொறுப்பாக உள்ளது. இது 1973 ஆம் ஆண்டில் நிறுவப்பட்ட பினாங்கு நீர் ஆணையம் அல்லது பிஹாக்கு பெர்குசா ஏர் புலாவ் பினாங்கிற்கு (பிபிஏ) பதிலாக 1999 இல் நிறுவப்பட்டது.

வெளி இணைப்புகள் 

 பி. பி. ஏ. பி. பி இணையதளம்
மலேசியாவில் அரசுக்கு சொந்தமான நிறுவனம்
மலேசிய நிறுவனங்கள்
பெலிட்டா நாசி கந்தர்

பெலிட்டா நாசி கந்தர் (மலே: Nasi Kandar Pelita) என்பது மலேசியாவில் உள்ள பெரிய நாசி கந்தர் உணவகக் கட்டமைப்பாகும். இதன் முக்கிய தலைமையகம் பினாங்கு பேரையில் உள்ள தமன் சாய் லெங்கில் உள்ளது. தாய் நிறுவனமும் பல ஹோட்டல்களை சொந்தமாக வைத்திருக்கிறது. 

இந்தக் கட்டமைப்பில் பல நகரங்களில் கிளைகள் உள்ளன, இந்தியாவின் சென்னை நகரத்தில் ஒரு கிளை உள்ளது. 

இந்தக் கட்டமைப்பு பெனாங்க் பட்டர்வர்தில் சை லென்ட் பார்க் சந்தையின் ஒரு காபி கடையில் உணவுக் கடையாக நிறுவப்பட்டது.

குறிப்புகள் 

மலேசிய உணவுகள்
மலேசிய நிறுவனங்கள்
லேசியாவில் உள்ள உணவகக் கட்டமைப்புகள்
மலேசிய இந்திய உணவு

மலேசிய இந்திய உணவு (Malaysian Indian cuisine) அல்லது மலேசியாவில் உள்ள இந்திய சமுதாயத்தின் சமையல், இந்தியாவில் இருந்து வந்த உணவுகளின் ஆட்பயன்பாடுகள் மற்றும் மலேசியாவின் பல்வகை உணவுப் பண்பாட்டினால் மெல்லியதாக உருவான தனிப்பட்ட படைப்புகளை கொண்டுள்ளது.

மலேசியாவின் இந்திய சமூகத்தின் பெரும்பாலானவர்கள் தென் இந்திய வம்சாவளியினர், குறிப்பாக தமிழகத்தைச் சேர்ந்த தமிழர்கள் மற்றும் இலங்கையின் வடக்கு மாகாணத்தைச் சேர்ந்தவர்களின் வம்சாவளியினர் என்பதால், மலேசிய இந்திய உணவு பெரும்பாலும் தென் இந்திய உணவின் பண்புகளையும், ருசியையும் பிரதிபலிக்கிறது.

உணவு கலாச்சாரம்

வாழை இலை 
மலேசிய இந்தியர்களில் சுமார் 90 சதவீதம் தென்னிந்தியாவில் இருந்து வந்தவர்கள் என்பதால், பாரம்பரியமாக உணவை உணவதற்கு வாழை இலை பயன்படுத்தப்படுகிறது. வாழை இலை உணவு மலேசியாவில் மிகவும் பிரபலமாகும்.  வாழை இலை அரிசி உணவுக்கு வரும்போது ஆசாரம் முக்கியமானது. ஒரு பகுதி பரிமாறுவதை உள்ளடக்கியது, அதாவது ஒரு உணவகத்திற்கு முன் இலை வைக்கப்படும் விதம் மற்றும் உணவு இலையின் மீது வைக்கப்படும் இடம். கைகளை வைத்து சாப்பிடுவது அவசியம்.

செட்டிநாடு உணவு வகைகள் 
தமிழ்நாட்டின் செட்டிநாடு பிராந்தியத்தின் உணவு வகைகளான செட்டிநாட்டு உணவு வகைகள் மிகவும் பிரபலமாக உள்ளன மேலும் அவை சிறப்பு உணவகங்களில் கிடைக்கின்றன. செட்டியார் சமூகத்தின் பாரம்பரிய சமையல் தமிழ் உணவு வகைகளில் பெரும்பாலும் சைவ உணவுகளைச் சாப்பிடுவதிலிருந்து வேறுபட்டது, ஏனெனில் இது வலுவான மசாலா இறைச்சி தயாரிப்புகளை அடிப்படையாகக் கொண்டது. தேங்காய் பால் குறைந்த அளவு வெங்காயம் மற்றும் தக்காளிக்கு ஆதரவாக சுவை மற்றும் கறிகளை தடிமனாக்க பயன்படுத்தப்படுகிறது .

மாமக் கலாச்சாரம் 
மமக் உணவுகள் ஒரு தனித்துவமான மலேசிய பாணியை உருவாக்கியுள்ளன. நாடு முழுவதும் கிடைக்கும், எங்கும் நிறைந்த மாமக் கடைகள் அல்லது உணவகங்கள் உள்ளூர் மக்களிடையே குறிப்பாக பிரபலமாக உள்ளன, ஏனெனில் அவை பரந்த அளவிலான உணவை வழங்குகின்றன, மேலும் சில கடைகள் 24 மணி நேரமும் திறந்திருக்கும். சிறப்பு மாமக் உணவகத்தில் பஃபே பாணியில் பரிமாறப்படும் ஒரு வகை இந்திய முஸ்லீம் உணவு நாசி கந்தர் என்று அழைக்கப்படுகிறது (இந்தோனேசிய நாசி படாங்கிற்கு ஒத்தது, அங்கு ஒருவர் உண்மையில் சாப்பிட்டதற்கு பணம் செலுத்துகிறார்-வெள்ளை அரிசி அல்லது பிரியாணி அரிசி கோழி, மீன், மாட்டிறைச்சி அல்லது ஆட்டிறைச்சியுடன் பரிமாறப்படும் மற்ற கறிகளுடன் பரிமாறப்படுகிறது, மேலும் பொதுவாக ஊறுகாய் காய்கறிகள் மற்றும் அப்பளம் ஆகியவற்றுடன்.

மேற்கோள்கள்

மலேசிய உணவுகள்
பொட்டாசியம் எப்டாபுளோரோநையோபேட்டு

பொட்டாசியம் எப்டாபுளோரோநையோபேட்டு  (Potassium heptafluoroniobate) என்பது F7K2Nb என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். K2NbF7 என்ற மூலக்கூற்று வாய்பாட்டாலும் இதை அடையாளப்படுத்தலாம். வெண்மை நிறத்துடன் காணப்படும் இச்சேர்மம் நீரில் கரையும். நையோபியத்தின் மிக முக்கியமான புளோரைடுகளில் இதுவும் ஒன்றாகும். தாண்டலம்|தாண்டலத்திலிருந்து நையோபியத்தை பிரிப்பதில் இது பெரும்பாலும் இடைநிலையாகப் பயன்படுத்தப்படுகிறது. இந்த இரண்டு தனிமங்களும் பொதுவாக தாதுக்களில் ஒன்றாகக் காணப்படுகின்றன (எ.கா. கூலும்பைட்டு) மேலும் இவை மிகவும் ஒத்த சேர்மங்களை உருவாக்குவதால் இவவற்றின் பிரிப்பும் சவாலாக உள்ளது. புளோரைடுகள் மற்றும் ஆக்சிபுளோரைடுகளின் நிலைத்தன்மை மற்றும் கரைதிறன் ஆகியவை இவற்றைறைப் பிரிப்பதற்கு  அடிப்படையாகும். பொட்டாசியம் எப்டாபுளோரோநையோபேட்டு உப்பைக் குறைத்தல் வினைக்கு உட்படுத்தினால்  நையோபியம்  உலோகம் கிடைக்கிறது.

தயாரிப்பு
40% ஐதரோபுளோரிக் அமிலத்தில் கரைக்கப்பட்ட பொட்டாசியம் பைபுளோரைடு கரைசலில் நையோபியம்  பெண்டாக்சைடை கரைத்து பொட்டாசியம் எப்டாபுளோரோநையோபேட்டு உப்பு தயாரிக்கப்படுகிறது:

Nb2O5  +  4 KHF2  + 6 HF  ->  2K2NbF7  +  5 H2O

பொட்டாசியம் எப்டாபுளோரோநையோபேட்டும்  பொட்டாசியம் எப்டாபுளோரோதாண்டலேட்டும் ஒத்தகட்டமைப்பைக் கொண்டுள்ளன. எதிர்மின் அயனி தோராயமான C2v சமச்சீர்நிலையைக் கொண்டுள்ளது. இது முகம் மூடிய முக்கோணப் பட்டகம் ஆகும். Nb-F பிணைப்பு தூரங்கள் 1.940--1.978 Å வரம்பில் உள்ளன.

அலைமாலை அளவீடுகள் எப்டாபுளோரைடானது கரைசலில் எக்சாபுளோரைடாக மாறுகிறது என்பதைக் காட்டுகிறது.

மேற்கோள்கள்

நையோபேட்டுகள்
பொட்டாசியம் சேர்மங்கள்
புளோரோ மெட்டலேட்டுகள்
புளோரோ அணைவுச் சேர்மங்கள்
கனகாலா

கனகாலா  (Kanagala)  இந்திய மாநிலமான ஆந்திராவின் பாபட்லா மாவட்டத்தில் உள்ள ஒரு கிராமமாகும். இது இராப்பள்ளி வருவாய் பிரிவின் செருகுபள்ளி மண்டலத்தில் அமைந்துள்ளது.

புவியியல் 
மண்டலத் தலைமையகமான அரும்பகாவின் வடமேற்கில், 16°04′48′′N 80°44′19′′E  ஆள்கூறுகளில்  1249 எக்டேர்  (3,090 ஏக்கர்) பரப்பளவில் கனகாலா பரவியுள்ளது. வெள்ளத்தூர் கால்வாயிலிருந்து கிராமத்திற்கு குழாய் மூலம் குடிநீர் வழங்குதல் திட்டம் செயல்பாட்டில் உள்ளது.

மக்கள்தொகை 
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கிராமத்தில் உள்ள மொத்த குடும்பங்களின் எண்ணிக்கை 7,192 ஆகும். இம் மொத்த மக்கள் தொகையில் 3,585 ஆண்கள், 3,607 பெண்கள் இருந்தனர்.  0 முதல் 6 வயதுக்குட்பட்ட 624 குழந்தைகள் இதில் அடங்குவர். கனகாலா கிராமத்தின் சராசரி கல்வியறிவு சதவீதம் 68.77% ஆகும். இதன்படி  4,517 பேர் கல்வியறிவு பெற்றவர்களாக இருந்தனர்.  கிராம மக்களில் 2,970 தொழிலாளர்கள், 538 விளிம்பு நிலை தொழிலாளர்கள் மற்றும் 4,222  பேர் வேலையில்லாதவர்கள் ஆவர்.  தொழிலாளர்களில் 219 விவசாயிகள், 1,279 விவசாயத் தொழிலாளர்கள், 172 வீட்டுத் தொழில்களில் பணிபுரியும் தொழிலாளர்கள் மற்றும் 762 பேர் பிற பணிகளில் பணிபுரியும் தொழிலாளர்கள் அடங்குவர்.

அரசும் அரசியலும் 
கனகாலா கிராம பஞ்சாயத்து என்பது கிராமத்தின் உள்ளாட்சி  அமைப்பாகும்.  இவ்வமைப்பு  வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 11 பள்ளிகள் உள்ளன. இந்த பள்ளிகளில் 8 மண்டல் பரிசத்து பள்ளிகளும்  3 தனியார் பள்ளிகள் அடங்கும்.

மேற்கோள்கள்ள் 

Coordinates on Wikidata
ஆந்திரப் பிரதேசம் மாநிலத்திலுள்ள ஊர்களும் நகரங்களும்
பாபட்லா மாவட்டம்
மார்ஷல் தற்காப்பு

உரூய் லூப்பசுவின் மாறுபாட்டான மார்ஷல் தாக்குதல் ஐப் பார்க்கவும்.

மார்ஷல் தற்காப்பு(Marshall Defense) என்பது கீழ்வரும் நகர்வுகளுடன் ஆரம்பிக்கும் சதுரங்கத் திறப்பு ஆட்டம் ஆகும். 
1. d4 d5
2. c4 Nf6?!
மார்ஷல் தற்காப்பு என்பது இராணியின் பலியாட்ட மறுப்பின் உண்மையில் ஐயப்பாடான ஓர் மாறுபாடு ஆகும். இந்த ஆட்டம் பிராங் மார்ஷல் இனால் 1920 களில் விளையாட்டப்பட்டது அவர் அல்கலைனுடனும் உடனான 1925ஆம் ஆண்டுத் தோல்வியை அடுத்துக் கைவிட்டார் . 
இது அனுபவமுள்ள விளையாட்டு வீரர்களால் பெரும்பாலும் விளையாடப்படுவதில்லை. 

வெள்ளை கறுப்பின் இரண்டாவது நகர்வை தனது மூன்றாவது நகர்வாக 3.Nc3 மூலம் வெற்றிகரமாக எதிர்கொள்ளலாம். இது ((3...e6 இற்குப் பின்னர்) இராணியின் பலியாட்டம் மறுப்பிற்கு அல்லது ((3...c6 இற்குப் பின்னர்) சிலாவ் தற்காப்பு அல்லது (3...dxc4 இற்குப் பின்னர்) இராணியின் பலியாட்டம் ஏற்பு அல்லது (3...g6 இற்குப் பின்னர்) குருன்பீல்ட் தற்காப்பு இட்டுச்செல்லும்.

உசாத்துணைகள்

வெளியிணைப்புக்கள்
மார்ஷல் தற்காப்பு - லீச்செஸ் இலவச சதுரங்கத் தளம் ஊடாக (ஆங்கிலத்தில்))

சதுரங்கத் திறப்புகள்
சதுரங்க சொல்லாட்சி
கார்போரசீன்

கார்போரசீன் (Carborazine) என்பது C2H2B2N2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது ஆறு உறுப்புகளைக் கொண்ட ஓர் அரோமாட்டிக்கு சேர்மமாகும். கார்போரசீன் சேர்மத்தில் இரண்டு கார்பன் அணுக்கள், இரண்டு ஐதரசன் அணுக்கள் மற்றும் இரண்டு போரான் அணுக்கள் எதிரெதிர் இணைகளாக இடம்பெற்றுள்ளன.

மேலும் காண்க
1,2-டையைதரோ-1,2-அசாபோரைன்
போரசீன்

மேற்கோள்கள்

அரோமாட்டிக் சேர்மங்கள்
போரான் பல்லின வளையங்கள்
ஆறு உறுப்பு வளையங்கள்
போரான்-நைட்ரசன் சேர்மங்கள்
நைதரசன் பல்லினவளையங்கள்
புனித அன்னமாள் தேவாலயம்

புனித அன்னமாள் தேவாலயம் (ஆங்கிலம்:The Minor Basilica of St. Anne) மலேசியா பினாங்கில் உள்ள புக்கிட் மெர்தாஜாம் நகரில் அமைந்துள்ள ஒரு கத்தோலிக்க திருச்சபைதேவாலயம்.இது பினாங்கு மறைமாவட்டத்தில் உள்ள பரிஷ் ஒன்றாகும்."அது ஆண்டுதோறும் சென்ட்  தூய அன்னா கொண்டாடுவதற்கான விழா, மலேசியா மற்றும் சுற்றுப்புற நாடுகள், சிங்கப்பூர், தாய்லாந்து, வியட்நாம், இந்தோனேசியா, பிலிப்பீன்ஸ் மற்றும் ஆஸ்திரேலியாவிலிருந்து 100,000க்கும் மேற்பட்ட குப்திகள் வருகை தருகிறது. இந்த கொண்டாட்டம் 10 நாட்கள் நீடிக்கிறது, மற்றும் 26 ஜூலை அன்று உள்ள திருவிழா தினத்தைப் 포함க் கொண்டுள்ளது.

ஆண்டு விழா 
சென்ட் அன்னாவின் திருவிழா தினம் 26 ஜூலை அன்று இருக்கும், இது புக்கிட் மெர்தாஜாமில் 10 நாட்கள் கொண்டாடப்படுகிறது, அதில் அல்லது அதன் அடுத்த நாளில் திருவிழா தினம் அடங்கும். கொண்டாட்டங்களில் 45 நிமிடம் நீடிக்கும் மெழுகுவர்த்தி ஊர்வலம், ஒன்பது நாள்கள் உள்ள நொவெனா மற்றும் புனித அகரம்த் தேவையை வழிபடுதல் அடங்கும்.

குறிப்புகள் 

சீன மொழி வார்த்தைகளைக் கொண்ட கட்டுரைகள்
மலேசியாவில் உள்ள ரோமன் கத்தோலிக்க தேவாலயங்கள்
இலத்தின் திருப்பலி வழிபாட்டு சடங்குகள்

லத்தீன் ஆராதனை மரபுகள் அல்லது மேற்கு ஆராதனை மரபுகள் என்பது லத்தீன் தேவாலயத்தால் பயன்படுத்தப்படும் ஆராதனை மரபுகள் மற்றும் பொது ஆராதனை முறைகளின் ஒரு பெரிய குடும்பமாகும். இது கத்தோலிக்க திருச்சபை மிகப்பெரிய தனித்துவமான தேவாலயமாகும், இது ஐரோப்பாவில் தோன்றியது, அங்கு இலத்தீன் மொழி ஒருகாலத்தில் மையமாக இருந்தது.இதற்கான மொழி தற்போது தேவாலய லத்தீனமாக அழைக்கப்படுகிறது. மிகவும் பயன்படும் ஆராதனை மரபு ரோமன் ஆராதனை ஆகும்."

குறிப்புகள்
போரோசெலீனேட்டு

போரோசெலீனேட்டுகள்  (Boroselenate) என்பவை ஒன்றோடொன்று இணைக்கப்பட்ட போரேட்டு மற்றும் செலீனேட்டு  குழுக்கள் ஆக்சிஜன் அணுக்களைப் பகிர்ந்து கொள்ளும் இரசாயன கலவைகள் ஆகும். செலீனேட்டு மற்றும் போரேட்டு குழுக்கள் இரண்டும் நான்முகி வடிவத்தில் உள்ளன. இவை போரோசல்பேட்டுகள் மற்றும் போரோபாசுபேட்டுகளுடன் ஒத்த கட்டமைப்புகளைக் கொண்டுள்ளன. போரோதெல்லூரேட்டுகளின் தெலூரியம் அணு மிகவும் பெரியது, எனவே அதற்கு பதிலாக TeO6 எண்முகம் தோன்றும்.

பட்டியல்

மேற்கோள்கள்

செலீனேட்டுகள்
போரேட்டுகள்
இங்லண்ட் பலியாட்டம்

இங்கலண்ட் பலியாட்டம் (Englund Gambit) அரிதிலும் அரிதாகவே ஆடப்படும் சதுரங்கத் திறப்பு ஆட்டம் ஆகும். இது கீழ்வரும் நகர்வுகளுடன் ஆரம்பிக்கின்றது.
 1. d4 e5?!
கறுப்பு பாரம்பரிய மூடிய இராணியின் சிப்பாய் ஆட்டத்தை திறந்த ஆட்டமாக மாற்ற உத்திகளுடன் கூடிய ஆட்டமாக சிப்பாயைப் பலிகொடுப்பதன் மூலம் ஆரம்பிக்கின்றது. இந்தப் பலியாட்டம் பலவீனமானது என்பதால் விரும்பப்படுவதில்லை. பொறிஸ் அவருக் என்பவர் 1... e5 என்பது வெள்ளையின் நகர்விற்கு மிகமோசமான கறுப்பின் பதில் நகர்வாகும் என்கின்றார்.   இந்நகர்வுகளை மிகச்சிறந்த சதுரங்க ஆட்டவீரர்கள் ஆடியதாக ஒருபோதும் அறியக் கிடைக்கவில்லை எனினும் பொழுதுபோக்காக சதுரங்க விளையாட்டில் ஈடுபடுபவர்கள் இதைப் பயன்படுத்துகின்றனர்.

தொடர்ச்சி
2 dxe5  Nc6

உசாத்துணைகள்

வெளியிணைப்புக்கள்
இங்கலண்ட் பலியாட்டம் - லீச்செஸ் இலவச சதுரங்கத் தளம் ஊடாக (ஆங்கிலத்தில்)

சதுரங்கத் திறப்புகள்
சதுரங்க சொல்லாட்சி
புனித பரலோக மாதா திருத்தலம்

புனித பரலோக மாதா திருத்தலம் மலேசிய மாநிலமான பினாங்கில் உள்ள ஜார்ஜ் டவுனுக்குள் உள்ள ஒரு ரோமன் கத்தோலிக்க தேவாலயம் ஆகும். 1786 ஆம் ஆண்டில் ஜார்ஜ் டவுன் நிறுவப்பட்டதைத் தொடர்ந்து நிறுவப்பட்ட இது மலேசியாவின் மூன்றாவது பழமையான கத்தோலிக்க தேவாலயமாகும். 1955 முதல் 2003 வரை பினாங்கு ஆயரின் இருக்கையாகவும் இந்த தேவாலயம் இருந்தது.

மலேசியாவில் உள்ள தேவாலயங்கள்
சுகதா பாண்டே

சுகதா பாண்டே (Sukhada Pandey) இந்தியாவைச் சேர்ந்த ஓர் அரசியல்வாதியாவார். பாரதீய சனதா கட்சியைச் சேர்ந்த இவர் பீகார் மாநிலத்தின் அமைச்சரவையில் கலை, கலாச்சாரம் மற்றும் இளைஞர் விவகாரத் துறையின் அமைச்சராக இருந்தார். தேசியக் கட்சியின் துணைத் தலைவராகவும் இவர் உள்ளார்.

ஒரு பிராமண குடும்பத்தைச் சேர்ந்தவரான சுகதா பாண்டே  கன்யாகுப்ச்சா பிராமண குடும்பத்தில் திருமணம் செய்து கொண்டார். மகத் மகிளா கல்லூரியின் (பாட்னா பல்கலைக்கழகம்) ஓய்வு பெற்ற முதல்வர் என்றும் அறியப்படுகிறார்.

மேற்கோள்கள்

வாழும் நபர்கள்
பாரதிய ஜனதா கட்சி அரசியல்வாதிகள்
பீகார் சட்டமன்ற உறுப்பினர்கள்
இந்தியப் பெண் அரசியல்வாதிகள்
இராணுவச் செவிலியர் சேவை

இந்திய இராணுவச் செவிலியர் சேவை (Military Nursing Services (MNS),  இந்திய பாதுகாப்பு படைகளுக்கு மருத்துவம் பார்க்கும் ஆயுதப் படைகளின் மருத்துவர்கள் சேவையின் ஒரு அங்கமாகும்.  செவிலியர் சேவைப் பிரிவு, 1888ஆம் ஆண்டில் பிரித்தானிய இந்தியா அரசால் நிறுவப்பட்டது. 

இந்திய இராணுவச் செவிலியர்களுக்கு, இராணுவ அதிகாரிகளுக்கான தர ஊதியம் வழங்கப்படுகிறது. செவிலியர்கள் நிரந்தர கமிஷன் அல்லது குறுகிய கால சேவை கமிஷன் அதிகாரிகளாக நியமிக்கப்படுவர்.

இராணுவச் செவிலியர்களின் பதவிகள்
 
பல்வேறு தர நிலைகளில் உள்ள இராணுவச் செவிலியர்கள் பதவி, தர வ்ரிசைகள்: 
அதிகாரிகள் 
மேஜர் ஜெனரல்
பிரிகேடியர்
கர்ணல்
லெப். கர்ணல்
மேஜர்
கேப்டன்
லெப்டினண்ட்

புதிதாக இராணுவ செவிலியர் சேவையில் சேர்பவர்களுக்கு லெப்டினண்ட் பதவி வழங்கப்படுகிறது. இவர்கள் நாட்டின் பல்வேறு இராணுவ மருத்துமனைகளில் பணிபுரிய அமர்த்தப்படுவார்கள்.

மேற்கோள்கள்

வெளி இணைப்புகள்
Official website

இந்திய படைத்துறை
ஆயுதப் படைகளின் மருத்துவ சேவை

இந்திய ஆயுதப் படைகளுக்கு மருத்துவம் பார்க்கும் மருத்துவர்கர்களின் சேவைப் பிரிவாகும்.(Armed Force Medical Services (AFMS) .இச்சேவையானது 1948ஆம் ஆண்டில் நிறுவப்பட்டது. இதன் தற்போதைய இயக்குநர் லெப்டினண்ட் ஜெனரல் சாதனா சக்சேனா நாயர் தலைமை இயக்குநராக 1 ஆகஸ்டு 2024 அன்று பதவியேற்றுள்ளார். 

 
இந்தியாவின் முப்படையினருக்கும் மருத்துவச் சேவை செய்ய  ஆயுதப் படைகளின் மருத்துவ சேவை மார்ச் 1947ஆம் ஆண்டில் நிறுவப்பட்டது.
இந்த மருத்துவ சேவைக்கு லெப்டினண்ட் ஜெனரல் பதவி தரத்தில் ஒரு மூத்த மருத்துவர், தலைமை இயக்குநராக செயல்படுவார்.இராணுவ மருத்துவப் படையினருக்கு உதவிட  [[இராணுவச் செவிலியர்] சேவை]] உள்ளது.

பயிற்சி நிலையங்கள்
இராணுவ மருத்தவராக சேர்ந்தவர்களுக்கு புனே இராணுவ மருத்துவக் கல்லூரியில் சிறப்புப்
பயிற்சி வழங்கப்படுகிறது.பயிற்சி வழங்கப்படும் பிற மருத்துவக் கல்லூரிகள் பெங்களூர்], மும்பை நகரங்களில் உள்ளது.

இராணுவ மருத்துவர்கள் பதவிகள்
இராணுவ மருத்துவர்களின் பதவி, தர வரிசைகள்:
அதிகாரிகள்
 லெப்டினண்ட் ஜெனரல்
 மேஜர் ஜெனரல்
பிரிகேடியர்
 கர்ணல்
 லெப். கர்ணல்
     மேஜர்
     கேப்டன்
    லெப்டினண்ட்

இதனையும் காண்க
 இராணுவச் செவிலியர் சேவை

மேற்கோள்கள்

வெளி இணைப்புகள்
 - Ministry of Defence

இந்திய படைத்துறை
காஷ்மீர் சிங்

காஷ்மீர் சிங்(Kashmir Singh') (பிறப்பு: 1941), முன்னாள் இந்திய உளவாளியான இவர் பாகிஸ்தான் சிறைச்சாலைகளில் 35 ஆண்டுகள் கழித்த பிறகு, பாகிஸ்தான் அதிபர் பெர்வேஸ் முஷாரஃப்பின் அறிவித்தலின்படி விடுவிக்கப்பட்டு இந்தியா வந்தடைந்தார்.

இளமை வாழ்க்கை
காஷ்மீர் சிங் இந்திய இராணுவத்தில் ஏறத்தாழ் 1962 முதல் 1966 முடிய பணியாற்றிய பிறகு, பஞ்சாப் மாநில காவல் துறையில் பணியில் இருக்கும் போது, மாதம் ரூபாய் 400 வீதம் ஒப்பந்த அடிப்படையில், இப்ராகிம் எனும் பெயரில் முஸ்லீமாக வேடம் தரித்து, பாகிஸ்தான் சென்று இந்தியாவிற்கு உளவுப் பணி மேற்கொண்டார்.

கைது 
1973ல் பெசாவர்-ராவல்பிண்டி சாலையில் வைத்து காஷ்மீர் சிங் பாகிஸ்தான் புலனாய்வு அமைப்பால் கைது செய்யப்பட்டார்.

உளவு மற்றும் கடத்தல் செயல்களுக்காக காஷ்மீர் சிங் குற்றம் சாட்டப்பட்டு சிறை அடைக்கப்பட்டார்.. ஆனால் இக்குற்றச்சாட்டை பாகிஸ்தானால் நிருபிக்க  இயலவில்லை. காஷ்மீர் சிங் பாகிஸ்தான் சிறையில் இருந்த போது, அவருக்கும் பரம்ஜித் கௌர் எனும் மனைவியும், 10 வயதிற்குட்பட்ட 3 குழந்தைகள் இருந்தனர்.

1973ல் பாகிஸ்தான் இராணுவ நீதிமன்றம் காஷ்மீர் சிங்கிற்கு மரண தண்டனை விதித்தது. 
1976-77களில் இராணுவ நீதிமன்றம் வழங்கிய மரண தண்டனை தீர்ப்பை சிவில் நீதிமன்றம் நிறுத்தி வைத்தது. பின்னர் காஷ்மீர் சிங்கை முடிவிலா சிறை தண்டனைக்கு உட்படுத்தப்பட்டார் காஷ்மீர் சிங் 35 ஆண்டுகள் சிறையில் காலம் கழித்தார்.

1986ல் காஷ்மீர் சிங் மரண தண்டனை கைதியாக லாகூர் சிறையில் இருந்தது அறியப்பட்டது. .

விடுதலை 
2008ல் காஷ்மீர் சிங் சிறையில் மன நலம் குன்றியவராக காணப்பட்டர். இதனால் அன்றைய பாகிஸ்தான் அதிபர் பர்வேஷ் முசாரப்பின் அறிவுறுத்தலில் பேரில், 4 மார்ச் 2008 அன்று காஷ்மீர்  சிங் சிறையிலிருந்து விடுவிக்கப்பட்டு இந்தியாவிற்கு அனுப்பி வைக்கப்பட்டார்.

இதனையும் காண்க
 சரப்ஜித் சிங்
 இரவீந்திர கௌசிக்
 குல்பூசண் ஜாதவ்

மேற்கோள்கள் 

இந்திய உளவாளிகள்
1941 பிறப்புகள்
இந்தியப் படைத்துறையினர்
பஞ்சாபி மக்கள்
நானோரானா பியே

நானோரானா பியே (Nanorana feae) (பொதுவான பெயர்கள் ககீன் பா தவளை, ஓசிலேட்டட் முட்த்தவளை) என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது சீனாவில் யுன்னான் மற்றும் மியான்மரில் உள்ள கச்சின் மலைகளில் காணப்படுகிறது. இத்தாலிய ஆய்வாளர், விலங்கியல் நிபுணர் மற்றும் இயற்கை ஆர்வலர் லியோனார்டோ பியாவினைக் கௌரவிக்கும் வகையில் இதன் சிற்றினப் பெயர் பியே என இடப்பட்டது. அதிகம் அறியப்படாத இச்சிற்றினம் காடுகளில் உள்ள மலை நீரோடைகளில் வசிக்கின்றன.

நானோரானா பியே ஒப்பீட்டளவில் பெரிய தவளைகள். இவற்றின் உடல் நீளம் சுமார் 92 மி.மீ. ஆகும்.

மேற்கோள்கள் 

CS1 maint: multiple names: authors list
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தவளைகள்
நானோரானா மினிகா

நானோரானா மினிகா (Nanorana minica) (பொதுவான பெயர்கள் நேபாள பா தவளை, சிறிய தவளை, சிறு பா தவளை) என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது வட இந்தியா (உத்தரப்பிரதேசம் மற்றும் இமாச்சலப் பிரதேசம்) மற்றும் மேற்கு மற்றும் கிழக்கு நேபாளத்தில் காணப்படுகிறது. இது மிதவெப்ப மண்டல மலைப்பாங்கான காடு மற்றும் நீரோடைகளில் காணப்படும் மிகவும் பொதுவான சிற்றினமாகும். காடுகளை உள்ளூர் மயமாக்கப்பட்ட அகற்றுவதன் மூலம் வாழ்விட இழப்பால் இது அச்சுறுத்தப்படுகிறது. நா. மினிகா தலைப்பிரட்டைகள் நீரோடைகளில் குளிர்காலத்தில் அதிகமாக இருப்பதாகத் தெரிவிக்கப்பட்டுள்ளது. நீரோட்ட மேலாண்மை மற்றும் தடுப்பணைகள் மூலம் அடுத்தடுத்த வாழ்விட மாற்றம் இவற்றில் அச்சுறுத்தல்களில் ஒன்றாகும். குளிர்காலத் தலைப்பிரட்டைகளின் நடத்தை, வாழ்விடப் பயன்பாட்டு முறைகள் மற்றும் உருத்தோற்றப் பண்புகளைக் கட்டுப்படுத்தும் காரணிகளாகத் தடுப்பணைகள் கண்டறியப்பட்டுள்ளன.

மேற்கோள்கள்
நானோரானா அர்னால்டி

நானோரானா அர்னால்டி (Nanorana arnoldi) (பொதுவான பெயர் அர்னால்டி பா தவளை) என்பது டைக்ரோகுளோசிடே குடும்பத்தைச் சேர்ந்த ஒரு பெரிய தவளை சிற்றினம் ஆகும். இது தென்மேற்கு சீனா (திபெத், யுன்னான்) வடக்கு மியான்மர், கிழக்கு நேபாளம் மற்றும் அருகிலுள்ள வடகிழக்கு இந்தியாவில் காணப்படுகிறது.இதன் இயற்கையான வாழ்விடங்கள் மிதவெப்ப மண்டல அல்லது வெப்ப மண்டல ஈரமான மலைக் காடுகள், ஆறுகள் மற்றும் நன்னீர் நீரூற்றுகள் ஆகும். இது முதன்மையாக நுகர்வுக்கான சேகரிப்பால் அச்சுறுத்தப்படுகிறது. வாழிவிட இழப்பாலும் அச்சுறுத்தல் காரணியாக உள்ளது.

மேற்கோள்கள் 

திபெத்திய விலங்குகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
இந்திய உயிரினங்கள்
ஸ்டாக்நெட்

ஸ்டக்ஸ்நெட் (Stuxnet) என்பது 2010 ஆம் ஆண்டு கண்டறியப்பட்ட ஒரு தீப்பொருள் கணினிப் புழு ஆகும். இது குறைந்தது 2005 முதல் வளர்ச்சியடைந்ததாகக்  கருதப்படுகிறது. ஸ்டக்ஸ்நெட்டின் இலக்கு மேற்பார்வை கட்டுப்பாடு மற்றும் தரவு கையகப்படுத்தல் (SCADA) அமைப்புகளைக் குறிவைப்பதாக உள்ளது. இது ஈரானின் அணுசக்தி திட்டத்திற்கு கணிசமான சேதத்தை ஏற்படுத்தியது என்று நம்பப்படுகிறது. இதற்கு எந்தவொரு நாடும் பொறுபேற்கவில்லை  என்றாலும், பல சுயாதீன செய்தி நிறுவனங்கள் ஸ்டக்ஸ்நெட்டை அமெரிக்காவும், இஸ்ரேலும் இணைந்து நடத்திய ஆபரேசன் ஒலிம்பிக் கேம்ஸ்  என்று அறியப்படும் கூட்டுமுயற்சியில் உருவாக்கப்பட்ட ஒரு இணைய ஆயுதமாகக் கருதுகின்றன. புஷ் நிர்வாகத்தின் போது தொடங்கப்பட்ட இந்த திட்டம், பராக் ஒபாமா ஜனாதிபதியாக இருந்த முதல் மாதங்களில் வேகமாக விரிவுபடுத்தப்பட்டது.

ஸ்டக்ஸ்நெட் குறிப்பாக  நிரலேற்பு தருக்கக் கட்டுப்படுத்திகளை (பி. எல். சி. எஸ்) குறிவைக்கிறது. இது இயந்திரங்களை கட்டுப்படுத்த பயன்படும் மின்எந்திர செயல்முறைகளின் தன்னியக்கவாக்கத்தை அனுமதிக்கிறது. மேலும் அணுசக்தி பொருட்களை பிரிப்பதற்கான வாயு மையவிலக்குகள் உட்பட தொழில்துறை செயல்முறைகளைக் கட்டுப்படுத்துகிறது.  பூஜ்ஜிய நாள் குறைபாடுகளை, நன்கு பயன்படுத்திக் கொண்டு  மைக்ரோசாப்ட் விண்டோசு  இயக்க முறைமை மற்றும் வலைப்பிண்ணல்களைப் பயன்படுத்தி இயந்திரங்களை குறிவைத்து, பின்னர் சீமென்ஸ் ஸ்டெப்7 மென்பொருளைத் தேடுவதன் மூலம் ஸ்டக்ஸ்நெட் செயல்படுகிறது. ஸ்டக்ஸ்நெட் ஈரானிய பிஎல்சிகளை தன்வயப்படுத்தி, தொழில்துறை அமைப்புகள் பற்றிய தகவல்களைச் சேகரித்து, வேகமாகச் சுழலும் மையவிலக்குகள் தங்களைத் தாங்களே கிழிபடச் செய்விக்கிறது. ஸ்டக்ஸ்நெட் ஈரானின் அணுசக்தி மையவிலக்குகளில் கிட்டத்தட்ட ஐந்தில் ஒரு பகுதியை அழித்ததாகக் கூறப்படுகிறது. தொழில்துறை கட்டுப்பாட்டு அமைப்புகளை குறிவைத்து புகுத்தபட்ட, இது 200,000 இக்கும் மேற்பட்ட கணினிகளை பாதித்தது. மேலும் 1,000 இயந்திரங்களின் கட்டமைப்பைச் சிதைக்கச் செய்தது.

இணையத் தாக்குதலில் இருந்து தற்காத்துக் கொள்ளும் வகையில் ஈரானின் அணுசக்தி தளத்தின் கணினிகள், இணைய இணைப்புகள் இல்லாமல் வைக்கப்பட்டிருந்தன. இதனால் இணையம் வழியாக ஸ்டக்ஸ்நெட் கணினிப் புழு அணுதளத்தில் ஊடுருவ இயலவில்லை. எனவே இது  யுஎஸ்பி ஃபிளாஷ் டிரைவ், வழியாகவே அணுசக்தி தளத்தின் கணினிகளில் ஊடுருவ இயலும். இதனால் ஸ்டக்ஸ்நெட் ஈரானின் அனுசக்தி நிலையத்துடன் தொடர்புடைய நிறுவனங்களின் கணினிகளில் யுஎஸ்பி வழியாக உளவாளிகள் மூலமாக செலுத்தபட்டது. அதன் பிறகு இந்த கணினி புழு ஒரு கணினியில் இருந்து இன்னொரு கணினிக்கு யுஎஸ்பி வழியாக பரவத் துவங்கியது. இவ்வாறு சுமார் 12,000 கணினிகளைத் தாண்டி கடைசியாக ஈரானின் நடான்சு அணுசக்தி தளத்தின் கணினியில் ஸ்டக்ஸ்நெட் ஊடுருவியது. முதலில் ஊடுருவிய 12,000 கணினிகளில் செயலற்றதாக இருந்த ஸ்டக்ஸ்நெட் கண்ணிப் புழு நடான்சு அணு சக்தி தளத்தில் உள்ள கணினியில் புகுந்தபோது தன் பணியைத் துவக்கியது. அங்கு யுரேனியத்தை செறிவூட்டப் பயன்படுத்தும் சீமென்ஸ் நிறுவனத்தின் சென்ட்ரிப்யூஜ் கருவிகளுக்கு தப்பும் தவறுமான கட்டளைகளை இட்டது. இதனால் அவை ஏறுக்கு மாறாக செயல்பட்டு நிலை குலைந்தன. . சுமார் ஐந்து மாதப் போராட்டத்திற்கு பிறகே ஈரானிய அறிவியலாளர்கள் ஸ்டாக்நெட் கணினிப் புழுவைக் கண்டறிந்தனர்.

மேற்கோள்கள் 

Webarchive template wayback links
கணினி நச்சுநிரல்
நானோரானா அருணாச்சலென்சிசு

நானோரனா அருணாச்சலென்சிசு (Nanorana arunachalensis) என்பது இந்தியாவின் அருணாச்சலப் பிரதேசத்தில் கீழ் சுபன்சிரி மாவட்டத்தின் நீரோடைகளில் காணப்படும் டைகுரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இந்த தவளையின் கண்களுக்கு இடையில் கருப்பு குறி இருப்பது இந்த சிற்றினத்தினைப் பிற தவளை இனங்களிலிருந்து வேறுபடுத்துகிறது.

மேற்கோள்கள்
பன்சுவாரா மக்களவைத் தொகுதி

பன்சுவாரா மக்களவைத் தொகுதி (Banswara Lok Sabha constituency) என்பது இந்தியாவின் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, பன்சுவாரா மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேற்கோள்கள் 

இராசத்தான் மக்களவைத் தொகுதிகள்
ஆர். என். மாணிக்கம்

ரிஷியூர் நடராஜா மாணிக்கம் (Rishiyur Nataraja Manickam) (1 பிறப்பு 1919 – 11 செப்டம்பர் 2015), உள்நாட்டு உளவு  மற்றும் வெளிநாட்டு உளவு அமைப்புகளில் அதிகாரியாக பணிபுரிந்தவர். 1971 வங்காளதேச விடுதலைப் போரின் போது இவர் வான்பரப்பு ஆய்வு மையத்தின் இயக்குநராக பணியாற்றினார்.

இளமை வாழ்க்கை
இவர் தமிழ்நாட்டின் திருவாரூர் மாவட்டம், நீடாமங்கலம் ஊராட்சி ஒன்றியத்தில் அமைந்த ரிஷியூர் ஊராட்சியில் 1 பிறப்பு 1919 அன்று பிறந்தார்.
கோயம்புத்தூர் அரசு கலைக்கல்லூரி, புனித சூசையப்பர் கல்லூரி, திருச்சியில் இளநில பட்டப்படிப்பு முடித்த மாணிக்கம் சென்னை மாநிலக் கல்லூரியில் முதுநிலை பட்டம் பெற்றார்.

தமிழ்நாடு காவல்  பணியில்
1943ஆம் ஆண்டில்  மாணிக்கம் தமிழ்நாடு காவல் துறையில் அதிகாரியாக சேர்ந்து பதவி உயர்வு பெற்று, மதுரை மாவட்ட  காவல் துறை கண்காணிப்பாளராக உளவுத் துறையில் பணியாற்றினார்.  3 டிசம்பர் 1950 அன்று இந்தியக் காவல் பணியில் தமிழ்நாடு தொகுதியில் சேர்ந்தார்.

மத்திய காவல் பணியில்
1 டிசம்பர் 1957 அன்று மாணிக்கம்  இந்திய வெளியுறவு அமைச்சகத்தில் அயல் பணியாக அமெரிக்காவின் தலைநகரான வாசிங்டன், டி. சி.யில் உள்ள இந்திய தூதரகத்தில் முதல் செயலாளராக பணியில் சேர்ந்தார்.பின்னர் புது தில்லியில் இந்திய வெளியுறவு அமைச்சகத்தில் இயக்குநர் பதவியில் இருக்கும் போது 31 ஆகஸ்டு 1963 அன்று  இந்திய உளவுத்துறையில் துணை இயக்குநராக பதவியேற்றார். 

15 டிசம்பர் 1965 அன்று இவர் தனது சொந்த தொகுதியான தமிழ்நாட்டிற்கு காவல் துறை தலைவராக  மாற்றப்பட்டு,தமிழக காவல் துறை தலைவராக பணியமர்த்தப்பட்டார்.

மீண்டும் மத்திய அரசின் அயல் பணிக்கு சென்ற மாணிக்கம், 1969களின் துவக்கத்தில்  வான்பரப்பு ஆய்வு மையத்தின் இயக்குநராக பணியாற்றினார். 1971 வங்காளதேச விடுதலைப் போரின் போது இவர் வான்பரப்பு ஆய்வு மையத்தின் இயக்குநராக பணியாற்றினார். 

இவர் 30 நவம்பர் 1974  முதல் பொதுப் பாதுகாப்பு தலைமை இயக்குநரகம், எல்லைப் பாதுகாப்பு படைகளான சசசுத்திர சீமா பல் மற்றும் சிறப்பு எல்லைப்புறப் படைகளின் தலைமை இயக்குநராக பணியாற்றினார்.

பணி ஓய்வுக்குப் பின்
மாணிக்கம் 30 சூன் 1977 அன்று பணி ஓய்வு பெற்றார்.  பணி ஓய்வுக்குப் பின் தமிழ்நாடு மாநில நுகர்வோர் குறைதீர் ஆணையத்தின்  உறுப்பினராக பணியாற்றினார்..

மேற்கோள்கள்

1919 பிறப்புகள்
2015 இறப்புகள்
திருவாரூர் மாவட்ட நபர்கள்
இந்திய காவல் பணி அதிகாரிகள் 
இந்திய உளவாளிகள்
இராணுவக் காவல் படை (இந்தியா)

இந்திய இராணுவக் காவல் துறை (Corps of Military Police''' (CMP), இந்திய இராணுவத்தின் காவல் துறை ஆகும். இது இந்திய இராணுவக் காவல் படையின் (Corps of Military Police (India)ஒரு அங்கமாகும். போர்க் கைதிகளை கையாள்வது, போக்குவரத்துத்தை ஒழுங்கு படுத்துவது, தொலைபேசி நிலையங்களை கையாள்வது இராணுவக் காவலர்களின் முதன்மைப் பணியாகும்.

இக்காவலர்கள் அணியும் வெள்ளைத் தொப்பி, வெள்ளை பற்றுக்கயிறு மற்றும் வெள்ளை இடுப்புக் கச்சை மூலம் இவர்களை அடையாளம் காணலாம், மேலும் இவர்கள் சிவப்பு நிறத்தில் MP''' என அச்சிடப்பட்ட எழுத்துக்களுடன் கூடிய கருப்பு பித்தளை பொத்தான் அணிவர்.  அணிந்துள்ளனர்.

இராணுவ காவல்துறையின் பங்கு மற்றும் பணி
 

 இராணுவப் பாசறைகள் மற்றும் இராணுவ நிறுவனங்களை காவல் காத்தல்
 இராணுவ நிறுவங்களில் ஒழுங்கு மற்றும் ஒழுக்கத்தை பராமரித்தல் மற்றும் வழக்கமான இராணுவ வீரர்கள் விதிமுறைகளை மீறுவதைத் தடுப்பது.
 அமைதி மற்றும் போரின் போது இரண்டு முறையும் பாசறைகளில் தளவாடங்கள், வீரர்கள் மற்றும் வாகனங்களின் இயக்கத்தை பராமரித்தல்
 போர்க் கைதிகளைக் கையாளுதல்
 போர்க்களத்தில் அலைந்து திரிபவர்கள் மற்றும் அகதிகளைக் கட்டுப்படுத்துதல்
 படைப்பிரிவுகளின் வீரர்கள் மற்றும் அவர்களது குடும்பங்களுக்கு உதவி செய்தல்
 மாநில காவல்துறை மற்றும்  கடற்படை மற்றும் விமானப்படை காவலர்களுடன் தொடர்பு கொள்ளும் பொறுப்பு
 இந்திய ராணுவத்தின் வழக்குகளின் விசாரித்து, இராணுவ நீதிமன்றத்தில் குற்றப் பத்திரிக்கை தாக்கல் செய்வது.
 பிரிவு தளபதிகள், மண்டல தளபதிகள்,  உயர் தளபதிகள் மற்றும் தலைமை படைத் தலைவருக்கு பைலட் வாகனங்களை வழங்குதல்
 இராணுவத் தளபதிகளுக்கு நெருக்கமான பாதுகாப்பை வழங்குதல்

மேற்கோள்கள்

வெளி இணைப்புகள்
https://indianarmy.nic.in/about/the-rajput-regiment/corps-of-military-police#skipCont

வெளி இணைப்புகள்
 Official website of the Indian Army

இந்திய படைத்துறை
நல்லாடை அக்னீசுவரர் கோயில்

அக்னீசுவரர் கோயில் என்பது இந்தியாவின் தமிழ்நாடு மாநிலத்தில் மயிலாடுதுறை மாவட்டத்தின் நல்லாடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் பரணி நட்சத்திரத்தில் பிறந்தவர்களுக்கு, பரிகாரத் தலமாக விளங்குகிறது. இக்கோயிலின் மூலவர் அக்னீசுவரர் மற்றும் தாயார் சுந்தரநாயகி ஆவர். இக்கோயில் சுமார் 900 வருடங்கள் பழமையானது ஆகும்.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு மயிலாடுதுறை மாவட்டத்தில் அமைந்துள்ளது.

புதுப்பித்தல் 
900 வருடங்களுக்கு முன்பு இரண்டாம் இராஜராஜ சோழன் காலத்தில் இக்கோயில் புதுப்பிக்கப்பட்டது. இக்கோயிலில் கும்பாபிசேகம் 2023 மே மாதம் நடைபெற்றது.

பராமரிப்பு 
தமிழ்நாடு அரசின் இந்து சமய அறநிலையத் துறை பராமரிப்பு பெற்று அதன் கட்டுப்பாட்டின் கீழ் இக்கோயில் இயங்குகிறது.

இதர தெய்வங்கள் 
விட்டுணு, மகாலட்சுமி, கைலாசநாதர், தட்சிணாமூர்த்தி, புவனேசுவரி, சண்டிகேசுவரர், துர்க்கை, துவார விநாயகர், செல்வ விநாயகர், சோமாஸ்கந்தர், பாலமுருகன், கல்யாணி, சூரியன், சனி, வீரபத்திரர் மற்றும் பைரவர் ஆகியோர் இக்கோயிலில் வீற்றிருக்கும் மற்ற தெய்வங்கள் ஆவர்.

மேற்கோள்கள் 

மயிலாடுதுறை மாவட்டத்திலுள்ள சிவன் கோயில்கள்
மயிலாடுதுறை மாவட்டத்திலுள்ள இந்துக் கோயில்கள்
தமிழ்நாட்டு இந்துக் கோயில்கள்
தமிழ்நாட்டில் உள்ள சிவன் கோயில்கள்